хилар, ткъа и хIума вайна доьвзаш дац, стеган хIокху дуьнена чура араваларх доьзна хIума ду иза. Ткъа хьуна хьой цхьана кхечул гIолий хетар кхин ца хиллал боккха цакхетам бу. Муххале а, хьо кхечуьнга хьажа ца веза цкъа а иза хьайл гIолий ву аьлла хеташ бен, цуьнан дозалла хьайл сов ду аьлла хеташ бен, хьан хьайн са цуьнчул эшаме ду аьлла хетта а бен. Хьайна хьайл жиманиг гахь эр ду ахь: «ХIара Далла Iеса хилла вац, амма соьгара Iесаллаш евлла, цундела шеко яц хIара соьл гIолий хилар». Хьайна воккханиг гича эр ду ахь: «ХIокхо соьл хьалха Далла Iибадат дина, цундела шеко яц хIара соьл гIолий хилар». Iелам - стаг хьайна гича эр ду ахь: «ХIокхунна суна ца делларг делла Дала, со ца кхаьчначе кхаьчна хIара, суна ца хиънарг хиъна хIокхунна, ткъа со мичара хир ву и санна?!» Хьайна хьайл Iилманца кIеззиг верг гича эр ду ахь: «ХIара Далла Iеса хиллехь а, шена хаа а ца хууш хилла, амма со хаа а хууш хилла. Далла гергахь суна доьхьал долу тешалла чIогIо хир ду. Суна ца хаьа сайн валар муха доьрзур ду а, йа цуьнан валар муха доьрзур ду а!» Нагахь хьайна керста стаг гахь эр ду ахь: «Суна хIун хаьа, бусалба дин тIе а лаьцна, дикчу Iамалца валар хила а мега цуьнан; бусалба дин цо тIелацарца шен массо къинойх цIанвелла аравала а мега иза, бод юкъара яьккхина мас санна цIанвала а мега иза.. Ткъа со, со кхоьру Дала сой гал а ваьккхина ас керстаналла дарх - Дала ларвойла со цунах - тIаккха сан валар вочу Iамалца хиларх, и бахьана долуш Дала Шена генабаьхначерах со хиларх». Хьан дагчура куралла дIаер яц хьуна, цхьа хIума хьуна хиъча бен: стаг «воккха - веза» хуьлуш вац, Лекха хинволчу АллахIана иза воккха - веза хетча бен. Ткъа иза АллахIана гергахь иштта ву йа вац хаар цуьнан валарца доьзна ду. Валар муха хир ду вайна цхьанна а хууш дац. И хIума хьуна довзахь, цо хьо вухатухур ву Делан лайшна тIехь куралла йарх, хьайн валар хьайна муха хир ду ца хуъушехь. Ткъа тахана хьоьца Ийман хиларх а, хьо баккъалла Делах тешна хиларх а, тIейогIучу хенахь хьо хийцалур вац ала бахьана дац хьуна; АллахI дегнаш Шена луучу агIор хуьйцуш ву, Шена луург нисво Цо, Шена луург гал а воккху Цо. ХьагIах а, кураллех а, «рийáах» а, ша - шех воккхаверах а лаьцна долу хьадисаш дукха ду хьуна, ткъа хIинца хьуна и ша - дерг чулоцуш долу цхьаъ тоьар ду. Ибнул Мубáрака шен «иснáдаца» дийцина, цхьана стага МуIáз ибн Джабал (асхьабе) - Дела реза хуьлда цунна - хаьттина хилла аьлла: «ХIай МуIáз! Делан Элчанера - Делера салават а, салам а хуьлда цунна - хьайна хезна долу хьадис дийцахьа суна». МуIаз тIаккха вилхина, оцу стагна «иза саца валла а воллий - те» аьлла хетталц. ТIаккха воьлхучара саца а сецна аьлла цо: «Ма чIогIа сагатделла - кх сан Делан Элчане а - Делера салават а, салам а хуьлда цунна - иза ган а! Суна хезира Делан Элчано - Делера салават а, салам а хуьлда цунна - сайга олуш: «ХIай Ас элира: «Сайн дех - ненах а ас хуьйцур воцург, ладугIуш ву хьуна со!» Цо МуIáз!» элира соьга тIаккха: «Ас цхьа хьадис дуьйцур ду хьуна, нагахь ахь иза Iамадахь, Далла гергахь пайда бийр бу хьуна цо, нагахь ахь иза Iама а ца деш дIатесна дитахь къемат дийнахь Далла гергахь хьуна хир долу тешалла дIахедар ду хьан. ХIай МуIáз! Бакъдолуш, беркате а, лекха а волчу АллахIа Ша стигланаш а, латта а кхоллале ворхI малийк кхоьллина, тIаккха стигланаш а, латта а кхоьллина Цо. ТIаккха цу ворхI стигланах хIора стигална тIе малийк хIоттийна Цо, иза ларйайта. Адамаш лардеш долу малийкаш цу стигланашка хьаладоьлху, маьлха нур санна шеца нур долуш йолу, Iуьйранна сарралц цо йина йолу Iамал а оьций. Дуьненна уггар герга йолчу стигала уьш хьалакхаьчча, цуьнан и Iамал цIанлой, алсам йолу. ТIаккха оцу стигална тIехIоттийна долчу малийко олу лаьттара хьаладогIучу малийкашка: «Йахьа а